Anton Tinnerholm

Anton Lars Tinnerholm (født 1991) er en svensk fotballspiller som spiller for Malmö FF.

 Karriere 
Tinnerholm startet karrieren for Brokinds IF etterfulgt av IK Östria Lambohov, beliggende i Östergötland.

 Åtvidabergs FF 
Tinnerholm gikk til Åtvidabergs FF i 2008, og spilte første seriekamp for klubben året etter. Tinnerholm spilte tolv kamper for klubben i Superettan, før de i 2009 rykket opp i Allsvenskan. Tinnerholm spilte kun to kamper for klubben i Allsvenskan, før de sesongen etter rykket ned. I 2011-sesongen, nå tilbake i Superettan, spilte Tinnervik 28 av 30 seriekamper, og laget vant Superettan og rykket opp i Allsvenskan igjen. Tinnerholm, som nå var fast på laget, spilte 25 og 29 seriekamper i henholdsvis 2012-sesongen og 2013-sesongen.

 Malmö FF 
Tinnerholm signerte for regjerende seriemestre Malmö FF 11. juli 2014. Overgangen ble fullført 15. juli, da det svenske overgangsvinduet ble åpnet. Tinnerholm er tildelt draktnummer 3, etter at Miiko Albornoz forlot klubben etter VM i fotball 2014.«Anton Tinnerholm till Malmö FF»   , fra Malmö FFs hjemmeside, 11. juli 2014. Besøkt 20. juli 2014  Tinnerholm spilte regelmessig i løpet av 2014-sesongen, og ble seriemester i Allsvenskan med klubben, samt var med da Malmö FF kvalifiserte seg til gruppespill i 2014/2015-utgaven av UEFA Champions League. Tinnerholm scoret sitt første seriemål for Malmö FF mot sin tidligere klubb, Åtvidabergs FF, 1. november 2014, i en kamp Malmö FF tapte 1–2.«Åtvidabergs FF 2-1 Malmö FF», fra SvFFs hjemmeside, 1. november 2014. Besøkt 10. august 2015 

 Landslaget 
Tinnerholm spilte første landskamp for Sverige 15. januar 2015, da han i det 64. minutt kom inn for Johan Elmander da Sverige slo Elfenbenskysten 2–0 i en vennskapskamp.«Sweden vs. Côte d'Ivoire 2-0» , fra soccerway.com. Besøkt 10. august 2015  Den 31. mars samme år var Tinnerholm med i en landskamp fra start for første gang. Tinnerholm har sammenlagt spilt sju landskamper for Sverige.«Tinnerholm om startdebuten: Det här var stort», av Lisa Edwinsson, dn.se, 31. mars 2015. Besøkt 10. august 2015 

 Meritter 
Åtvidabergs FF
 Superettan: 2011

Malmö FF
 Allsvenskan: 2014
 Svenska Supercupen: 2014

 Referanser 

 Eksterne lenker 

 «Anton Tinnerholm», profil på Malmö FFs hjemmeside 

Kategori:Svenske fotballspillere
Kategori:Fotballspillere for Åtvidabergs FF
Kategori:Fotballspillere for Malmö FF
Kategori:Fotballspillere for New York City FC
Kategori:Personer fra Linköping
Kategori:Fødsler i 1991